techiaith/cofnodycynulliad_en-cy huggingface dataset:
English: Good afternoon, First Minister. Thank you to Sam for raising this issue. I'm very pleased to see the issues of social care for children being discussed here. I am very concerned, First Minister, about the situation in children's services in our local authorities. What support is the Government providing to local authorities, such as Pembrokeshire, to ensure that services are on a robust footing, and what is available to provide support for those people who work so hard on behalf of our children? Thank you very much.
Welsh: Prynhawn da, Brif Weinidog. Diolch i Sam am godi'r mater yma. Dwi'n falch o weld materion gofal cymdeithasol plant yn cael eu trafod yma. Dwi'n pryderu'n fawr, Brif Weinidog, am y sefyllfa yng ngwasanaethau plant ein hawdurdodau lleol. Pa gymorth mae'r Llywodraeth yn ei gynnig i awdurdodau lleol, fel sir Benfro, i sicrhau bod gwasanaethau ar seilwaith cadarn, a beth sydd ar gael i gynnig cefnogaeth i'r bobl sy'n gweithio mor galed ar gyfer ein plant? Diolch yn fawr iawn.
English: Thank you very much to Jane Dodds. We provide support to local authorities in a number of ways. We have provided more funding to them during the pandemic to help them to cope with that situation. I referred in my original answer to Sam Kurtz to the new guidance we have drawn up to help people in front-line services with the hard work that they're undertaking. We're working currently with our universities to see if there's more that we can do to draw in more people to the training courses that we have here in Wales to create a workforce for the future. So, I agree with what Jane Dodds said. It is a difficult area, and people on the front line are working so hard to work with other people to provide support and help to them. There are a number of possibilities where we can work together to improve the situation that's facing them currently.
Welsh: Diolch yn fawr i Jane Dodds. Rŷn ni'n rhoi cymorth i'r awdurdodau lleol mewn nifer o ffyrdd. Rŷn ni wedi rhoi mwy o arian iddyn nhw yn ystod y pandemig i'w helpu nhw i ymdopi â'r sefyllfa yna. Cyfeiriais yn yr ateb gwreiddiol i Sam Kurtz at y cyngor newydd rŷn ni wedi'i greu gyda'r byrddau i helpu pobl yn y rheng flaen yn y gwaith caled maen nhw'n ei wneud. Rŷn ni'n gweithio ar y foment gyda'n prifysgolion i weld a oes yna fwy rŷn ni'n gallu'i wneud i dynnu mwy o bobl i mewn i'r cyrsiau hyfforddiant sydd gyda ni yma yng Nghymru i greu'r gweithlu am y dyfodol. So, dwi'n cytuno gyda beth ddywedodd Jane Dodds. Mae'n faes anodd, ac mae pobl ar y rheng flaen yn gweithio mor galed i gydweithio gyda phobl eraill i roi help a chymorth iddyn nhw. Mae nifer o bosibiliadau ble rŷn ni'n gallu cydweithio gyda'n gilydd i wella'r sefyllfa sy'n ei hwynebu nhw'n bresennol.
English: Our strategy for tackling loneliness and social isolation, published in September last year, has been implemented through a £1.5 million fund delivering a wide range of local and innovative support. We will publish the first review of the strategy later this year, assessing progress and setting out next steps.
Welsh: Mae ein strategaeth ar gyfer mynd i'r afael ag unigrwydd ac ynysigrwydd cymdeithasol, a gyhoeddwyd ym mis Medi y llynedd, wedi ei gweithredu drwy gronfa gwerth £1.5 miliwn sy'n darparu amrywiaeth eang o gymorth lleol ac arloesol. Byddwn yn cyhoeddi'r adolygiad cyntaf o'r strategaeth yn ddiweddarach eleni, gan asesu cynnydd a chyflwyno'r camau nesaf.
English: Can I thank the First Minister for that response? Since the second world war, society has changed, which has led to an increase in loneliness and isolation for some. Families are smaller and more spread out, chapels and pubs have closed and the numbers attending have fallen significantly, work has become more fragmented, with work in the local factory becoming much rarer. Some choirs and other social groups have closed. One positive that we've seen in recent years has been the growth of Men's Sheds across Wales, including in Swansea East. Will the First Minister join me in welcoming the growth of Men's Sheds and outline Welsh Government's support for them? And just to add, women are allowed in Men's Sheds.
Welsh: A gaf i ddiolch i'r Prif Weinidog am yr ateb yna? Ers yr ail ryfel byd, mae cymdeithas wedi newid, sydd wedi arwain at gynnydd mewn unigrwydd ac ynysigrwydd i rai. Mae teuluoedd yn llai ac yn fwy gwasgaredig, mae capeli a thafarndai wedi cau ac mae'r niferoedd sy'n mynd iddyn nhw wedi gostwng yn sylweddol, mae gwaith wedi mynd yn fwy tameidiog, gyda gwaith yn y ffatri leol yn mynd yn llawer mwy prin. Mae rhai corau a grwpiau cymdeithasol eraill wedi cau. Un peth cadarnhaol yr ydym ni wedi ei weld yn ystod y blynyddoedd diwethaf yw twf Siediau Dynion ledled Cymru, gan gynnwys yn nwyrain Abertawe. A wnaiff y Prif Weinidog ymuno â mi i groesawu twf Siediau Dynion ac amlinellu cefnogaeth Llywodraeth Cymru iddyn nhw? A dim ond i ychwanegu, mae menywod yn cael bod croeso yn Siediau Dynion.
English: I thank the Member for that. The Grange University Hospital opened in 2020, on budget and ahead of schedule. As we emerge from the pandemic, the Aneurin Bevan University Health Board has reviewed its clinical model to ensure optimum delivery of care across all hospitals in the region.
Welsh: Diolch i'r Aelod am hynna. Agorodd Ysbyty Athrofaol y Faenor yn 2020, yn unol â'r gyllideb ac yn gynt na'r disgwyl. Wrth i ni ddod allan o'r pandemig, mae Bwrdd Iechyd Prifysgol Aneurin Bevan wedi adolygu ei fodel clinigol i sicrhau'r ddarpariaeth orau bosibl o ofal ar draws pob ysbyty yn y rhanbarth.
English: Diolch. First Minister, access to hospital services in the south-east of Wales is a significant problem. I've raised this in the Senedd before, particularly the fact that, when Caerphilly miners hospital closed, the Rhymney valley was left without an A&E. We were told that Ysbyty Ystrad Fawr would have one; the road signs originally said that it would, but the signs were changed and the hospital plans were downgraded. I'm not aware that any public explanation was given about why that has happened. Patients also have to travel long distances now, as we've heard already this afternoon, across the Valleys to get to routine appointments. I've heard from one woman living in Caerphilly who told me that she had to make a 56-mile round trip to get to a gynaecology appointment in Nevill Hall. This overcentralisation of services is impacting on workforce planning and morale. Junior doctors are limited in what learning opportunities they can access under a fragmented system, and medical training is suffering. I've called for a review of how hospital services in the area are configured because of this stress on hospitals, the disarray for staff and disruption to patient care. First Minister, do you agree that such a review is now overdue?
Welsh: Diolch. Prif Weinidog, mae mynediad at wasanaethau ysbyty yn y de-ddwyrain yn broblem sylweddol. Rwyf i wedi codi hyn yn y Senedd o'r blaen, yn enwedig y ffaith, pan gaeodd ysbyty glowyr Caerffili, fod cwm Rhymni wedi ei adael heb adran damweiniau ac achosion brys. Dywedwyd wrthym ni y byddai un yn Ysbyty Ystrad Fawr; dywedodd yr arwyddion ffyrdd wrthym ni yn wreiddiol y byddai, ond cafodd yr arwyddion eu newid a chynlluniau'r ysbyty eu hisraddio. Nid wyf i'n ymwybodol o unrhyw esboniad cyhoeddus a gafodd ei roi ynghylch pam mae hynny wedi digwydd. Mae'n rhaid i gleifion hefyd deithio yn bell erbyn hyn, fel yr ydym ni wedi clywed eisoes y prynhawn yma, ar draws y Cymoedd i gyrraedd apwyntiadau mater o drefn. Rwyf i wedi clywed gan un fenyw sy'n byw yng Nghaerffili a ddywedodd wrthyf i y bu'n rhaid iddi wneud taith dwy ffordd 56 milltir o hyd i gyrraedd apwyntiad gynaecoleg yn Nevill Hall. Mae'r drefn hon o or-ganoli gwasanaethau yn effeithio ar gynllunio'r gweithlu ac ysbryd. Mae meddygon iau yn gyfyngedig o ran pa gyfleoedd dysgu y gallan nhw fanteisio arnyn nhw o dan system ddarniog, ac mae hyfforddiant meddygol yn dioddef. Rwyf i wedi galw am adolygiad o'r ffordd y mae gwasanaethau ysbytai yn yr ardal wedi eu trefnu oherwydd y straen hwn ar ysbytai, yr anhrefn i staff a'r amharu ar ofal cleifion. Prif Weinidog, a ydych chi'n cytuno ei bod hi'n hen bryd cynnal adolygiad o'r fath?
English: The next item, therefore, is the business statement and announcement, and I call on the Trefnydd to make that statement. Lesley Griffiths.
Welsh: Yr eitem nesaf, felly, yw'r datganiad a chyhoeddiad busnes, a dwi'n galw ar y Trefnydd i wneud y datganiad hynny. Lesley Griffiths.
English: Diolch, Llywydd. There is one change to this week's business. The Business Committee has agreed tomorrow's Conservative and Plaid Cymru debates should be swapped. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae un newid i fusnes yr wythnos hon. Mae'r Pwyllgor Busnes wedi cytuno y dylai dadleuon y Ceidwadwyr a Phlaid Cymru gael eu cyfnewid yfory. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith y papurau cyfarfod sydd ar gael i'r Aelodau yn electronig.
English: Diolch, Trefnydd. The phosphate regulations imposed by Natural Resources Wales in the river special areas of conservation are still having major issues right across Wales, and we are very near to crisis point in many of our industries, with our building profession almost coming to a halt in certain parts of Wales. So, can we have a statement from the Minister for Climate Change around the findings of the working group that was set up to find a solution to this problem? Because the sooner we get this problem solved, the sooner we can get our planning system and our buildings moving again. Diolch, Llywydd.
Welsh: Diolch, Trefnydd. Mae gan reoliadau ffosffad sydd wedi'u gosod gan Cyfoeth Naturiol Cymru mewn ardaloedd cadwraeth arbennig afonydd broblemau mawr ledled Cymru o hyd, ac rydym ni'n agos iawn at argyfwng mewn llawer o'n diwydiannau, gyda'n proffesiwn adeiladu bron â phallu'n gyfan gwbl mewn rhai rhannau o Gymru. Felly, a gawn ni ddatganiad gan y Gweinidog Newid Hinsawdd ynghylch canfyddiadau'r gweithgor a gafodd ei sefydlu i ddod o hyd i ateb i'r broblem hon? Oherwydd cyntaf i gyd y gwnawn ni ddatrys y broblem hon, cyntaf i gyd y gallwn ni gael ein system gynllunio a'n hadeiladau i symud eto. Diolch, Llywydd.
English: Thank you. So, you refer to a piece of work that is currently being undertaken, and I know the Minister is having a look at what has come from the group, and she certainly will be bringing Members up to date when she's considered all the recommendations.
Welsh: Diolch. Felly, rydych chi'n cyfeirio at ddarn o waith sy'n cael ei wneud ar hyn o bryd, a gwn i fod y Gweinidog yn ystyried yr hyn sydd wedi dod o'r grŵp, ac yn sicr bydd hi'n rhoi'r wybodaeth ddiweddaraf i'r Aelodau pan fydd hi wedi ystyried yr holl argymhellion.
English: May I ask for two statements on roads from the Deputy Minister for Climate Change? First of all, may we have an update on Llanbedr and what's the latest, please? Unfortunately, there was a terrible road traffic accident on Sunday morning, the eighth of this month, and a gentleman had serious injuries. I'm sure we all wish him a good recovery. As a result of this, the road was closed for most of the day, which meant that villagers had to make a 40-mile journey around the area to get to Harlech, which is only 3 miles away. This is the danger of having one lane only, and another example of why there is a need for a bypass. So, there is a need for a swift solution. Secondly, may we have an update also from the Deputy Minister regarding plans to improve safety on rural roads in north Wales? We've seen a number of recent accidents - two serious accidents, for example, on two following weeks, on the A494 near Glan-yr-Afon near Bala. Local residents tell me that they are afraid of seeing the sun shining, because this inevitably means that accidents are going to happen on the road. Last year, there were six fatal accidents on Meirionnydd roads only, and 36 serious injuries as well. Half of the fatal accidents were motorbike riders. Since 2006, 24 fatal accidents and 162 serious accidents have occurred on Meirionnydd roads. So, can we have an update from the Minister regarding what steps he's taking to ensure road safety in north Wales? Thank you.
Welsh: Gaf i ofyn am ddau ddatganiad, os gwelwch yn dda, yn ymwneud â ffyrdd gan y Dirprwy Weinidog Newid Hinsawdd? Yn gyntaf, gawn ni ddiweddariad ganddo ynghylch Llanbedr a beth ydy'r diweddaraf, os gwelwch yn dda? Yn anffodus, bu yna ddamwain ffordd ofnadwy yn y pentref ar fore Sul, yr wythfed o'r mis yma, ac fe ddioddefodd gŵr anafiadau difrifol. Dwi'n siŵr ein bod ni oll yn dymuno gwellhad llawn a buan iddo fo. Yn sgil hyn, caewyd y ffordd am y rhan fwyaf o'r diwrnod, gan orfodi pobl y pentref i wneud taith o 40 milltir o amgylch mynyddoedd y Rhinogydd er mwyn cyrraedd Harlech, sydd ond 3 milltir i ffwrdd. Dyna'r peryg o gael un lôn yn unig, ac yn enghraifft bellach o pam fod angen ffordd osgoi. Felly, mae angen datrysiad buan arnom, os gwelwch yn dda. Yn ail, gawn ni ddiweddariad hefyd gan y Dirprwy Weinidog ynghylch cynlluniau i wella diogelwch ffyrdd cefn gwlad yn y gogledd? Dŷn ni wedi gweld nifer o ddamweiniau yn ddiweddar - dwy ddamwain ddifrifol, er enghraifft, ddwy wythnos yn olynol ar yr A494 ger Glan-yr-Afon ar bwys y Bala. Dywed trigolion lleol wrthyf fi eu bod nhw ofn gweld yr haul yn tywynnu gan fod hyn yn anochel yn golygu bod damweiniau am fod ar y ffordd. Flwyddyn ddiwethaf, cafwyd chwe damwain angheuol ar ffyrdd Meirionnydd yn unig, a 36 anaf difrifol hefyd. Roedd hanner y damweiniau angheuol yn yrwyr beiciau modur. Yn wir, ers 2016, mae yna 24 damwain angheuol a 162 damwain difrifol ar ffyrdd Meirionnydd. Felly, gawn ni ddiweddariad gan y Gweinidog ynghylch pa gamau mae o'n eu cymryd er mwyn sicrhau diogelwch ffyrdd yn y gogledd? Diolch.
English: Thank you. I will certainly ask the Deputy Minister for Climate Change if there is anything he can update Members on in relation to road safety. I'm not sure if you said on rural roads or north Wales. In relation to the Llanbedr bypass - and I certainly join you in sending best wishes to the gentleman who was injured - the report, as you're aware, by the chair of the roads review panel, concluded that the scheme did not align well with new Welsh Government transport and climate policy. The Deputy Minister for Climate Change has committed to providing funding for the development and implementation of an alternative package of measures to address the negative impact of traffic in Llanbedr and will update Members in due course.
Welsh: Diolch. Byddaf i'n sicr yn gofyn i'r Dirprwy Weinidog Newid Hinsawdd a oes unrhyw wybodaeth ddiweddar y gall ei rhoi i'r Aelodau yng nghyswllt diogelwch ar y ffyrdd. Nid wyf i'n siŵr a wnaethoch chi sôn am ffyrdd gwledig neu'r gogledd. O ran ffordd osgoi Llanbedr - ac rwy'n sicr yn ategu eich dymuniadau gorau i'r dyn a gafodd ei anafu - daeth yr adroddiad, fel y gwyddoch chi, gan gadeirydd y panel adolygu ffyrdd, i'r casgliad nad oedd y cynllun yn cyd-fynd yn dda â pholisi trafnidiaeth a hinsawdd newydd Llywodraeth Cymru. Mae'r Dirprwy Weinidog Newid Hinsawdd wedi ymrwymo i ddarparu cyllid ar gyfer datblygu a gweithredu pecyn arall o fesurau i ymdrin ag effaith negyddol traffig yn Llanbedr a bydd yn rhoi'r wybodaeth ddiweddaraf i'r Aelodau maes o law.
English: We heard earlier from the leader of Plaid Cymru of the risk of cuts to public services that are controlled by the UK Government, including the Driver and Vehicle Licensing Agency. One of my constituents, who's waiting to renew her short-term licence, which, because of her medical condition, she has to renew every three years, but unlike certain conditions like epilepsy and diabetes, she's unable to do an online application; she has to wait for the DVLA to send out her invitation to renew. And at the moment, (a) that arrived late, and (b) her GP is currently saying they're still not doing any DVLA referrals, without which she's unable to renew her driving licence, and this is actually trapping her in her own home, as opposed to holding down a full-time job, having a full social life, being able to visit people, do all her own shopping, et cetera. So, there must be many other people affected in this way by a DVLA that is simply not able to keep pace with the requirements that are required for people who need short-term licences. So, I wondered if we could have a statement from the Minister for Social Justice on how people with these disabilities are affected by this failure of the DVLA to process these applications in the short term, because her licence has now run out and she, as I said, is trapped in her own home.
Welsh: Gwnaethom ni glywed yn gynharach gan arweinydd Plaid Cymru am y risg o doriadau i wasanaethau cyhoeddus sy'n cael eu rheoli gan Lywodraeth y DU, gan gynnwys yr Asiantaeth Trwyddedu Gyrwyr a Cherbydau. Mae un o fy etholwyr, sy'n aros i adnewyddu ei thrwydded tymor byr, sydd, oherwydd ei chyflwr meddygol, yn gorfod cael ei hadnewyddu bob tair blynedd, ond yn wahanol i rai cyflyrau fel epilepsi a diabetes, nid yw hi'n gallu gwneud cais ar-lein; mae'n rhaid iddi aros i'r DVLA anfon ei gwahoddiad i adnewyddu. Ac ar hyn o bryd, (a) cyrhaeddodd hwnnw'n hwyr, a (b) mae ei meddyg teulu ar hyn o bryd yn dweud nad ydyn nhw'n gwneud unrhyw atgyfeiriadau DVLA o hyd, heb atgyfeiriad nid yw hi'n gallu adnewyddu ei thrwydded yrru, ac mae hyn mewn gwirionedd yn golygu ei bod hi'n gaeth yn ei chartref ei hun, yn hytrach nag yn gallu bod mewn swydd amser llawn, cael bywyd cymdeithasol llawn, gallu ymweld â phobl, gwneud ei holl siopa ei hun, ac ati. Felly, mae'n rhaid bod hyn yn effeithio ar lawer o bobl eraill oherwydd nad yw'r DVLA yn gallu ymdopi â'r gofynion sy'n ofynnol ar gyfer pobl y mae angen trwyddedau tymor byr arnyn nhw. Felly, tybed a gawn ni ddatganiad gan y Gweinidog Cyfiawnder Cymdeithasol ynghylch sut y mae methiant y DVLA yn prosesu'r ceisiadau hyn yn effeithio ar bobl â'r anableddau hyn yn y tymor byr, oherwydd mae ei thrwydded nawr wedi dod i ben ac mae hi, fel y dywedais i, yn gaeth yn ei chartref ei hun.
English: Thank you, and I think you raise a very important point. As you say, it's not an issue for Welsh Government around the issuing of licences, it's a reserved matter, and this is held by the UK Government. We're not responsible for that. However, you're making a point around the fact that your constituent's GP is unable to assist her in the way that really is necessary. I would urge you to inform her that I really do think she should speak to her practice manager in the GP surgery to see if anything can be done, because, to me, that seems a very simple and easy thing to be able to do to assist her.
Welsh: Diolch, ac rwy'n credu eich bod chi'n codi pwynt pwysig iawn. Fel yr ydych chi'n ei ddweud, nid yw'n fater i Lywodraeth Cymru o ran rhoi trwyddedau, mae'n fater a gedwir yn ôl, ac mae hyn yn cael ei gadw gan Lywodraeth y DU. Nid ydym ni'n gyfrifol am hynny. Fodd bynnag, yr ydych chi'n gwneud pwynt ynglŷn â'r ffaith nad yw meddyg teulu eich etholwr yn gallu ei chynorthwyo yn y ffordd sydd wir ei hangen. Byddwn i'n eich annog chi i roi gwybod iddi hi fy mod i o'r farn y dylai hi siarad â'i rheolwr practis yn y feddygfa i weld a oes modd gwneud unrhyw beth, oherwydd, i mi, mae hwn yn ymddangos yn beth syml a hawdd iawn ei wneud i'w chynorthwyo hi.
English: I would advise the Member to await a response to his letter - I think he said to the leader of Bridgend council. And then once you've had the response, perhaps after you've considered it, if you feel you need to, write to the Minister for Finance and Local Government.
Welsh: Byddwn i'n cynghori'r Aelod i aros am ymateb i'w lythyr - at arweinydd cyngor Pen-y-bont ar Ogwr, rwy'n credu iddo ddweud. Ac yna ar ôl i chi gael yr ymateb, efallai ar ôl i chi ei ystyried, os ydych chi'n teimlo bod angen i chi wneud hynny, ysgrifennwch at y Gweinidog Cyllid a Llywodraeth Leol.
English: Good afternoon, Minister. I'm sure you know what I'm going to be asking you, but it's in relation to those greyhounds. Could I request a statement from yourself in your capacity as Minister for Rural Affairs and North Wales on progress towards a ban on greyhound racing? I do want to thank you for your promise to attend our Hope Rescue walk tomorrow, and I do welcome any other Members of the Senedd. I would have brought my own greyhound rescue, Arthur, there, but I'm afraid he has problems with his legs that have come about, sadly, through greyhound racing, which is why we need to ban this cruel activity. Thank you. Diolch yn fawr iawn.
Welsh: Prynhawn da, Gweinidog. Rwy'n siŵr eich bod chi'n gwybod beth yr wyf am ofyn i chi, ond mae'n ymwneud â'r milgwn hynny. A gaf i ofyn am ddatganiad gennych chi eich hun yn rhinwedd eich swydd fel y Gweinidog Materion Gwledig a Gogledd Cymru ar y cynnydd tuag at wahardd rasio milgwn? Hoffwn i ddiolch i chi am eich addewid i fynd ar ein taith gerdded Hope Rescue yfory, ac rwy'n croesawu unrhyw Aelodau eraill o'r Senedd. Byddwn i wedi dod ag Arthur, fy milgi a achubwyd, fy hun yno, ond mae arnaf i ofn fod ganddo broblemau â'i goesau sydd wedi digwydd, yn anffodus, drwy rasys milgwn, a dyna pam y mae angen i ni wahardd y gweithgaredd creulon hwn. Diolch. Diolch yn fawr iawn.
English: Thank you very much, and I'm very much looking forward to a walk round the Senedd tomorrow with some greyhounds, and like you, I would encourage all Members or as many Members as possible to join this. I think it's being hosted by Luke Fletcher and yourself. I'm aware, obviously, of the petition that had a significant number of names added to it, and I know it's being considered by the Petitions Committee at the current time. I also met, I think it was at your suggestion, with Hope Rescue to see what further we could do. As you know, it is absolutely my intention to consider greyhound racing in Wales as part of a future licensing scheme in the first interim, and that's set out in our animal welfare plan for Wales. As you know, it's a five-year plan, so I'm unable to give a specific date as to when we will be doing that, but I am absolutely committed to doing all we can to support greyhounds like your Arthur.
Welsh: Diolch yn fawr iawn, ac rwy'n edrych ymlaen yn fawr at fynd am dro o amgylch y Senedd yfory gydag ychydig o filgwn, ac fel chi, byddwn i'n annog pob Aelod neu gymaint o Aelodau â phosibl i ymuno. Rwy'n credu ei fod yn cael ei gynnal gan Luke Fletcher a chithau. Rwy'n ymwybodol, yn amlwg, o'r ddeiseb a oedd â nifer sylweddol o enwau wedi'u hychwanegu ati, a gwn i ei bod yn cael ei hystyried gan y Pwyllgor Deisebau ar hyn o bryd. Gwnes i gyfarfod hefyd, ac rwy'n credu yr oedd hynny ar sail eich awgrym chi, gyda Hope Rescue i weld beth arall y byddai modd i ni ei wneud. Fel y gwyddoch chi, fy mwriad yn bendant yw ystyried rasio milgwn yng Nghymru fel rhan o gynllun trwyddedu yn y dyfodol i ddechrau, ac mae hynny wedi'i nodi yn ein cynllun lles anifeiliaid i Gymru. Fel y gwyddoch chi, mae'n gynllun pum mlynedd, felly ni allaf i roi dyddiad penodol o ran pryd y byddwn ni'n gwneud hynny, ond rwyf i wedi ymrwymo'n llwyr i wneud popeth o fewn ein gallu ni i gefnogi milgwn fel eich Arthur chi.